CELEX: 22017D2017
Language: el
Date: 2016-04-29 00:00:00
Title: Απόφαση της Μεικτής Επιτροπής του ΕΟΧ αριθ. 66/2016, της 29ης Απριλίου 2016, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/2017]

16.11.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 300/1
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 66/2016
      της 29ης Απριλίου 2016
      για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/2017]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με τις μη εμπορικού χαρακτήρα μετακινήσεις ζώων συντροφιάς και την κατάργηση του κανονισμού (ΕΚ) αριθ. 998/2003 (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Ο εκτελεστικός κανονισμός (ΕΕ) αριθ. 577/2013 της Επιτροπής, της 28ης Ιουνίου 2013, για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Η οδηγία 2013/31/EE του Ευρωπαϊκού Κοινοβουλίου και του Συμβουλίου της 12ης Ιουνίου 2013 για την τροποποίηση της οδηγίας 92/65/ΕΟΚ του Συμβουλίου όσον αφορά τους όρους υγειονομικού ελέγχου που διέπουν το εμπόριο στο εσωτερικό της Ένωσης και τις εισαγωγές στην Ένωση σκύλων, γατών και νυφιτσών (3) πρέπει να ενσωματωθεί στη συμφωνία για τον ΕΟΧ.
               
            
                  (4)
               
               
                  Η εκτελεστική απόφαση 2013/518/ΕΕ της Επιτροπής, της 21ης Οκτωβρίου 2013, για την τροποποίηση του μέρους 1 του παραρτήματος Ε της οδηγίας 92/65/ΕΟΚ του Συμβουλίου όσον αφορά το υπόδειγμα υγειονομικού πιστοποιητικού για ζώα εκμεταλλεύσεων (4) πρέπει να ενσωματωθεί στη συμφωνία για τον ΕΟΧ.
               
            
                  (5)
               
               
                  Ο κανονισμός (ΕΕ) αριθ. 31/2014 της Επιτροπής, της 14ης Ιανουαρίου 2014, για την κατάργηση των αποφάσεων 2004/301/ΕΚ και 2004/539/ΕΚ και του κανονισμού (ΕΕ) αριθ. 388/2010 (5) πρέπει να ενσωματωθεί στη συμφωνία για τον ΕΟΧ.
               
            
                  (6)
               
               
                  Ο κανονισμός (ΕΚ) αριθ. 576/2013 καταργεί τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου (6), ο οποίος έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
               
            
                  (7)
               
               
                  Ο κανονισμός (ΕΚ) αριθ. 577/2013 καταργεί τις αποφάσεις της Επιτροπής 2003/803/ΕΚ (7), 2004/839/ΕΚ (8) και 2005/91/ΕΚ (9), οι οποίες έχουν ενσωματωθεί στη συμφωνία για τον ΕΟΧ και οι οποίες πρέπει, συνεπώς, να διαγραφούν από τη συμφωνία για τον ΕΟΧ.
               
            
                  (8)
               
               
                  Ο κανονισμός (ΕΕ) αριθ. 31/2014 καταργεί τις αποφάσεις της Επιτροπής 2004/301/ΕΚ (10) και 2004/539/ΕΚ (11) και τον κανονισμό (ΕΕ) αριθ. 388/2010 της Επιτροπής (12), που έχουν ενσωματωθεί στη συμφωνία για τον ΕΟΧ και που πρέπει, συνεπώς, να διαγραφούν από τη συμφωνία για τον ΕΟΧ.
               
            
                  (9)
               
               
                  Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
               
            
                  (10)
               
               
                  Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,
               
            
                  (11)
               
               
                  Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο I του παραρτήματος I της συμφωνίας για τον ΕΟΧ τροποποιείται ως εξής:
      
                  1.
               
               
                  Το κείμενο του σημείου 10 (Κανονισμός (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου) του μέρους 1.1 αντικαθίσταται από το ακόλουθο κείμενο:
                  «32013 R 0576: Ο κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με τις μη εμπορικού χαρακτήρα μετακινήσεις ζώων συντροφιάς και την κατάργηση του κανονισμού (ΕΚ) αριθ. 998/2003 (ΕΕ L 178 της 28.6.2013, σ. 1).
                  Για τους σκοπούς της παρούσας συμφωνίας οι διατάξεις του κανονισμού προσαρμόζονται ως εξής:
                  
                              α)
                           
                           
                              Η Νορβηγία δεν θεωρείται τρίτη χώρα.
                           
                        
                              β)
                           
                           
                              Στο άρθρο 8 παράγραφος 1 προστίθενται το ακόλουθο εδάφιο:
                              Κοινές αιτήσεις περιλαμβανομένης της Νορβηγίας υποβάλλονται στην Επιτροπή με αντίγραφο στην Εποπτεύουσα Αρχή της ΕΖΕΣ. Η Επιτροπή διαβουλεύεται με την Εποπτεύουσα Αρχή της ΕΖΕΣ πριν από τη λήψη των αποφάσεων δυνάμει του παρόντος άρθρου σχετικά με τη Νορβηγία.
                           
                        
                              γ)
                           
                           
                              Όσον αφορά τη Νορβηγία, η ημερομηνία “29 Νοεμβρίου 2014” στο άρθρο 44 παράγραφος 1 στοιχείο β) και στο άρθρο 44 παράγραφος 2 στοιχείο β) είναι η ημερομηνία έναρξης ισχύος της απόφασης της Μεικτής Επιτροπής, η οποία ενσωματώνει τον κανονισμό στη συμφωνία.
                           
                        Η πράξη αυτή δεν εφαρμόζεται στην Ισλανδία.».
               
            
                  2.
               
               
                  Μετά το σημείο 10 [κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου] του μέρους 1.1 παρεμβάλλονται τα ακόλουθα:
                  
                              «10α.
                           
                           
                              
                                 32013 R 0577: εκτελεστικός κανονισμός (ΕΕ) αριθ. 577/2013 της Επιτροπής, της 28ης Ιουνίου 2013, για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (ΕΕ L 178 της 28.6.2013, σ. 109).
                              Για τους σκοπούς της παρούσας συμφωνίας οι διατάξεις του κανονισμού προσαρμόζονται ως εξής:
                              
                                          α)
                                       
                                       
                                          Η Νορβηγία δεν θεωρείται τρίτη χώρα.
                                       
                                    
                                          β)
                                       
                                       
                                          Οι λέξεις “Ευρωπαϊκή Ένωση” στο εξώφυλλο του υποδείγματος διαβατηρίου στο μέρος 1 του παραρτήματος III αντικαθίστανται με τις λέξεις “Ευρωπαϊκή Ένωση/Νορβηγία”.
                                       
                                    
                                          γ)
                                       
                                       
                                          Η εικόνα της νορβηγικής σημαίας μπορεί να χρησιμοποιηθεί στο εξώφυλλο του διαβατηρίου μαζί με τη σημαία της ΕΕ.
                                       
                                    Η πράξη αυτή δεν εφαρμόζεται στην Ισλανδία.».
                           
                        
            
                  3.
               
               
                  Στο σημείο 9 (οδηγία 92/65/ΕΟΚ του Συμβουλίου) του μέρους 4.1 και στο σημείο 15 (οδηγία 92/65/ΕΟΚ του Συμβουλίου) του μέρους 8.1, προστίθενται οι ακόλουθες περιπτώσεις:
                  
                              «—
                           
                           
                              
                                 32013 L 0031: οδηγία 2013/31/ΕΕ του Ευρωπαϊκού Κοινοβουλίου και του Συμβουλίου της 12ης Ιουνίου 2013 (ΕΕ L 178 της 28.6.2013, σ. 107),
                           
                        
                              —
                           
                           
                              
                                 32013 D 0518: εκτελεστική απόφαση 2013/518/ΕΕ της Επιτροπής της 21ης Οκτωβρίου 2013 (ΕΕ L 281 της 23.10.2013, σ. 14).».
                           
                        
            
                  4.
               
               
                  Τα κείμενα του σημείου 121 (απόφαση 2003/803/ΕΚ της Επιτροπής), του σημείου 122 (απόφαση 2004/301/ΕΚ της Επιτροπής), του σημείου 125 (απόφαση 2004/839/ΕΚ της Επιτροπής), του σημείου 126 (απόφαση 2005/91/ΕΚ της Επιτροπής) και του σημείου 147 [κανονισμός (ΕΕ) αριθ. 388/2010 της Επιτροπής] του μέρους 1.2 διαγράφονται.
               
            Άρθρο 2
      Τα κείμενα του κανονισμού (ΕΕ) αριθ. 576/2013, του εκτελεστικού κανονισμού (ΕΕ) αριθ. 577/2013, της οδηγίας 2013/31/ΕΕ, της εκτελεστικής απόφασης 2013/518/ΕΕ και του κανονισμού (ΕΕ) αριθ. 31/2014 στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει την 1η Ιουνίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 29 Απριλίου 2016.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 178 της 28.6.2013, σ. 1.
      
         (2)  ΕΕ L 178 της 28.6.2013, σ. 109.
      
         (3)  ΕΕ L 178 της 28.6.2013, σ. 107.
      
         (4)  ΕΕ L 281 της 23.10.2013, σ. 14.
      
         (5)  ΕΕ L 10 της 15.1.2014, σ. 9.
      
         (6)  ΕΕ L 146 της 13.6.2003, σ. 1.
      
         (7)  ΕΕ L 312 της 27.11.2003, σ. 1.
      
         (8)  ΕΕ L 361 της 8.12.2004, σ. 40.
      
         (9)  ΕΕ L 31 της 4.2.2005, σ. 61.
      
         (10)  ΕΕ L 98 της 2.4.2004, σ. 55.
      
         (11)  ΕΕ L 237 της 8.7.2004, σ. 21.
      
         (12)  ΕΕ L 114 της 7.5.2010, σ. 3.
      
         (*1)  Δεν έχουν αναφερθεί συνταγματικές απαιτήσεις.